
住谞讛讚专讬谉 讜 注"讗 - 驻讬专讜砖 砖讟讬讬谞讝诇抓

讜讻讬 转讬诪讗 驻诇讬讙讬 专讘谞谉 注诇讬讛 [讜讗诐 转讗诪专 讞诇讜拽讬诐 讞讻诪讬诐 注诇讬讜], 注诇 专讘谉 砖诪注讜谉 讘谉 讙诪诇讬讗诇, 讜讛诐 住讘讜专讬诐 砖砖谞讬诐 砖讚谞讜 讚讬谞讬讛诐 讚讬谉, 讜讛讗诪专 [讜讛专讬 讗诪专] 专' 讗讘讛讜: 砖谞讬诐 砖讚谞讜 鈥� 诇讚讘专讬 讛讻诇 讗讬谉 讚讬谞讬讛诐 讚讬谉! 拽讜砖讬讛 讝讜 讚讜讞讬诐 诪讬讚: 讜讻讬 讙讘专讗 讗讙讘专讗 拽讗 专诪讬转 [诪讗讚诐 注诇 讗讚诐 讗转讛 诪砖诇讬讱, 诪专讗讛 住转讬专讛]?! 讗诪谞诐 专' 讗讘讛讜 住讘专 砖砖谞讬诐 砖讚谞讜 讗讬谉 讚讬谞讬讛诐 讚讬谉 诇讚讘专讬 讛讻诇, 讜讗讜诇诐 砖诪讜讗诇 住讘专 砖讝讜 讛讬讗 专拽 讚注转 讬讞讬讚, 讜讻讬 专讜讘 讛讞讻诪讬诐 住讘讜专讬诐 砖讚讬谞讬讛诐 讚讬谉.


讗 讜讚谞讬诐 讘讙讜驻讗 (讙讜祝) 讛讚讘专讬诐 砖谞讗诪专讜 诇诪注诇讛. 讗诪专 专' 讗讘讛讜: 砖谞讬诐 砖讚谞讜 讚讬谞讬 诪诪讜谞讜转 鈥� 诇讚讘专讬 讛讻诇 讗讬谉 讚讬谞讬讛诐 讚讬谉. 讗讬转讬讘讬讛 [讛拽砖讛 诇讜] 专' 讗讘讗 诇专' 讗讘讛讜 诪诪讛 砖砖谞讬谞讜: 讚讬讬谉 砖讚谉 讗转 讛讚讬谉, 讜讟注讛 讜讝讬讻讛 讗转 讛讞讬讬讘 讗讜 砖讞讬讬讘 讗转 讛讝讻讗讬, 讜讻谉 讗诐 讟讬诪讗 讗转 讛讟讛讜专, 讗讜 砖讟讬讛专 讗转 讛讟诪讗 鈥� 诪讛 砖注砖讛 注砖讜讬, 讜讗讬谉 讗讜诪专讬诐 砖讛讚讬谉 讘讟诇 讜讬讞讝专讜 讜讬讚讜谞讜 讘讜, 讜诪砖诇诐 诪讘讬转讜 讗转 讻诇 讛谞讝拽 砖讙专诐. 诪砖诪注 砖讗驻讬诇讜 讬讞讬讚 砖讚谉 讚讬谞讜 讚讬谉.


 讜讚讜讞讬诐:  讛讻讗 讘诪讗讬 注住拽讬谞谉 [讻讗谉 讘诪讛 讗谞讜 注讜住拽讬诐] 砖拽讬讘诇讜讛讜 注诇讬讬讛讜 [注诇讬讛诐] 讛诪转讚讬讬谞讬诐 拽讜讚诐 诇讻谉, 砖讛住讻讬诪讜 诇拽讘诇 讗转 讛讻专注转讜. 讜诪拽砖讬诐: 讗讬 讛讻讬 [讗诐 讻讱] 砖拽讬讘诇讜讛讜 注诇讬讛诐, 讗诪讗讬 [诪讚讜注] 诪砖诇诐 诪讘讬转讜? 讜讛诇讗 拽讬讘诇讜 注诇 注爪诪诐 诇注砖讜转 讻讚讘专讬讜 讘讻诇 诪拽专讛! 讜诪砖讬讘讬诐 砖诪讚讜讘专 讻讙讜谉 砖讗诪专讜 诇讬讛 [诇讜]: 讚讬讬谞转 诇谉 [讚讜谉 诇谞讜] 讚讬谉 转讜专讛, 讜讗诐 讟注讛 讜诇讗 讚谉 讚讬谉 转讜专讛 鈥� 诪砖诇诐.


讗诪专 诇讬讛 [诇讜] 专讘 住驻专讗 诇专' 讗讘讗: 讛诇讻讛 讝讜 讘讚讬讬谉 砖讟注讛, 砖讟注讛 讘诪讗讬 [讘诪讛]? 讗讬诇讬诪讗 [讗诐 转讗诪专] 砖讟注讛 讘讚讘专 诪砖谞讛 砖讬砖 讛诇讻讛 诪驻讜专砖转 砖诇讗 讻讚讘专讬讜, 讜讟注讛 讜驻住拽 讘谞讬讙讜讚 诇讛诇讻讛, 讜讛讗诪专 [讜讛专讬 讗诪专] 专讘 砖砖转 讗诪专 专' 讗诪讬: 讟注讛 讘讚讘专 诪砖谞讛 鈥� 讞讜讝专, 砖讙诐 讘讬转 讚讬谉 诪讜诪讞讛 讗诐 驻住拽 讘谞讬讙讜讚 诇讚讘专 诪砖谞讛, 讘讟诇 讚讬谞讜 诪注讬拽专讜 讜讻诇 讛讚讬谉 讞讜讝专, 讜讗讬谉 讛讝讻讗讬 讬讻讜诇 诇讜诪专 砖讗讬谞谞讜 专讜爪讛 诇讞讝讜专 讜诇讚讜谉. 讗诇讗 诪讚讜讘专 讻讗谉 砖讟注讛 讘砖讬拽讜诇 讛讚注转.


讜砖讜讗诇讬诐: 讛讬讻讬 讚诪讬 [讻讬爪讚 讛讬讗 讘讚讬讜拽] 讟注讜转 讘砖讬拽讜诇 讛讚注转, 砖讛讚讬讬谉 讬讻讜诇 讗讞专 讻讱 诇讚注转 讘讜讜讚讗讜转 砖讟注讛 讘讛诇讻讛. 讻讬 诪讛 注讚讬驻讜转 讬砖 诇砖讬拽讜诇 讚注转 砖谞讬 注诇 砖讬拽讜诇讜 讛专讗砖讜谉? 讗诪专 专讘 驻驻讗: 讻讙讜谉 转专讬 转谞讗讬 讜转专讬 讗诪讜专讗讬 讚驻诇讬讙讬 讗讛讚讚讬 [砖谞讬 转谞讗讬诐 讗讜 砖谞讬 讗诪讜专讗讬诐 砖讞讜诇拽讬诐 讝讛 注诇 讝讛], 讜诇讗 讗讬转诪专 讛诇讻转讗 [谞讗诪专讛 讛诇讻讛] 诇讗 讻诪专 [讻讞讻诐 讝讛] 讜诇讗 讻诪专 [讻讞讻诐 讝讛], 讜住讜讙讬讬谉 讚注诇诪讗 讗诇讬讘讗 讚讞讚 诪讬谞讬讬讛讜 [讜诪讛诇讱 讛注讜诇诐, 讻诇讜诪专, 诪拽讜讘诇 讘讬谉 讛讚讬讬谞讬诐, 诇驻住讜拽 讻砖讬讟转 讗讞讚 诪讛诐], 讜讗讝诇 讗讬讛讜 讜注讘讚 讻讗讬讚讱 [讜讛诇讱 讛讜讗 讜注砖讛 讻讗讞专] 鈥� 讛讬讬谞讜 [讝讜讛讬] 讟注讜转 讘砖讬拽讜诇 讛讚注转, 砖诇讗讞专 讝诪谉 诪转讘专专 诇讜 砖讛驻住拽 讛诪拽讜讘诇 讗讬谞讜 讻讛讻专注转讜 砖诇讜.


讘 注诇 诪讞诇讜拽转诐 砖诇 砖诪讜讗诇 讜专' 讗讘讛讜, 讘讚讘专 诪注诪讚讜 砖诇 讘讬转 讚讬谉 砖诇 砖谞讬诐, 诪注讬专讬诐: 诇讬诪讗 讻转谞讗讬 [讛讗诐 诇讜诪专 砖讻诪讞诇讜拽转 转谞讗讬诐 讗讞专转] 讛讬讗 讘注讬讛 讝讜, 砖砖谞讬谞讜: "讘讬爪讜注 (驻砖专讛) 谞注砖讬转 讘砖诇砖讛 讚讬讬谞讬诐, 讗诇讜 讚讘专讬 专' 诪讗讬专, 讜讞讻诪讬诐 讗讜诪专讬诐: 驻砖专讛 讘讬讞讬讚". 讜诪住讘讬专讬诐 讻讬 住讘专讜讛 [住讘专讜 讗讜转讛] 讛讗诪讜专讗讬诐 砖专爪讜 诇讚讜谉 讘讚讘专 讻诪讛 讛谞讞讜转 讬住讜讚, 讜讛谉: 诇讻讜诇讬 注诇诪讗 诪拽砖讬谞谉 [诇讚注转 讛讻诇 讗谞讜 诪砖讜讜讬诐] 驻砖专讛 诇讚讬谉, 讜砖谞讬讛诐 谞讬讚讜谞讬诐 讘讗讜转讜 诪住驻专 砖诇 讚讬讬谞讬诐.


诪讗讬 诇讗讜 [讛讗诐 诇讗] 讘讛讗 拽诪讬驻诇讙讬 [讘讚讘专 讝讛 谞讞诇拽讜], 讚诪专 住讘专 [砖讞讻诐 讝讛, 专' 诪讗讬专, 住讘讜专] 砖讚讬谉 谞注专讱 讘砖诇砖讛 讚讬讬谞讬诐 讜诇讗 讘驻讞讜转 讜讻谉 讙诐 驻砖专讛, 讜诪专 住讘专 [讜讞讻诐 讝讛, 讞讻诪讬诐, 住讘讜专讬诐] 砖讚讬谉 谞注专讱 讗驻讬诇讜 讘砖谞讬诐? 讜讚讜讞讬诐: 诇讗, 讗驻砖专 诇讜诪专 讚讻讜诇讬 注诇诪讗 [诇讚注转 讛讻诇] 讚讬谉 讘砖诇砖讛, 讜讛讻讗 讘讛讗 拽诪讬驻诇讙讬 [讜讻讗谉 讘讚讘专 讝讛 注爪诪讜 谞讞诇拽讜], 讚诪专 住讘专 [砖讞讻诐 讝讛, 专' 诪讗讬专, 住讘讜专]: 砖诪拽砖讬谞谉 [诪砖讜讬诐 讗谞讜] 驻砖专讛 诇讚讬谉, 讜诪专 住讘专 [讜讞讻诐 讝讛, 讞讻诪讬诐, 住讘讜专讬诐] 砖诇讗 诪拽砖讬谞谉 [讗讬谉 讗谞讜 诪砖讜讜讬诐] 驻砖专讛 诇讚讬谉, 


讜诪爪讬注讬诐 注讜讚: 诇讬诪讗 转诇转讗 转谞讗讬 [讛讗诐 诇讜诪专 砖诪讞诇讜拽转 砖诇讜砖讛 转谞讗讬诐, 砖诇讜砖 讚注讜转] 讘驻砖专讛, 讚诪专 住讘专 [砖讞讻诐 讝讛, 专' 诪讗讬专, 住讘讜专] 砖驻砖专讛 讘砖诇砖讛 讘诇讘讚, 讜诪专 住讘专 [讜讞讻诐 讝讛, 专讘谉 砖诪注讜谉 讘谉 讙诪诇讬讗诇, 住讘讜专]: 讘砖谞讬诐, 讜诪专 住讘专 [讜讞讻诐 讝讛, 讞讻诪讬诐 讻讗谉 住讘讜专讬诐] 砖讛讬讗 讗驻讬诇讜 讘讬讞讬讚! 讜讚讜讞讬诐: 讗诪专 专讘 讗讞讗 讘专讬讛 [讘谞讜] 砖诇 专讘 讗讬拽讗, 讜讗讬转讬诪讗 [讜讬砖 讗讜诪专讬诐] 砖讛讬讛 讝讛 专' 讬讬诪专 讘专 砖诇诪讬讗: 诪讗谉 [诪讬] 砖讗诪专 砖驻砖专讛 讘转专讬 [讘砖谞讬诐] 讗驻讬诇讜 讞讚 谞诪讬 [讘讗讞讚 讙诐 讻谉] 讛讜讗 诪讻砖讬专 砖讗讬谉 讬转专讜谉 砖谞讬诐 注诇 讗讞讚, 讜讛讗讬 讚拽讗诪专 转专讬 [讜讝讛 砖讗诪专 砖谞讬诐] 讗讬谞讜 讻讚讬 诇讞讝拽 讗转 诪注诪讚诐 讗诇讗 讻注爪讛 讟讜讘讛 鈥� 讻讬 讛讬讻讬 讚诇讬讛讜讜 注诇讬讛 住讛讚讬 [讻讚讬 砖讬讛讬讜 注诇讬讜 注讚讬诐] 讜诇讗 讬讜讻诇 爪讚 讗讞讚 诇讞讝讜专 讘讜, 讜诇讜诪专 砖诇讗 讻讱 讛讬转讛 讛驻砖专讛.


讗诪专 专讘 讗砖讬: 砖诪注 诪讬谞讛 [诇诪讚 诪讻讗谉] 诪住讘专讛 讝讜 讻讬 驻砖专讛 讗讬谞讛 爪专讬讻讛 拽谞讬谉, 砖讗讬谉 爪讜专讱 诇注砖讜转 讘住讜驻讛 拽谞讬谉, 砖讛拽谞讬谉 讛讜讗 讚专讱 讞讜拽讬转 诇讛注讘专转 讛谞讻住讬诐 住讜驻讬转 诪讗讚诐 诇讞讘讬专讜, 砖讗诐 注讜砖讬诐 拽谞讬谉 讛专讬 诪住拽谞转 讛诪驻砖专讬诐 转拽讘诇 转讬讻祝 讜诪讬讚 转讜拽祝 诪讜讞诇讟, 砖讛专讻讜砖 讬讞砖讘 讻诪讜注讘专 诇讘注诇讬讜. 讚讗讬 住诇拽讗 讚注转讱 [砖讗诐 注讜诇讛 注诇 讚注转讱] 诇讜诪专 砖讻诇 驻砖专讛 爪专讬讻讛 拽谞讬谉, 讗诐 讻谉 诇诪讗谉 讚讗诪专 [诇讚注转 诪讬 砖讗讜诪专] 砖驻砖专讛 爪专讬讻讛 拽谞讬谉, 讗诐 讻谉 转诇转讗 [砖诇讜砖讛] 诇诪讛 诇讬, 讜诇砖诐 诪讛 砖诇讜砖讛? 转住讙讬 讘转专讬 [讬讛讬讛 讚讬 讘砖谞讬诐] 讜诇讬拽谞讬 诪讬谞讬讛 [讜砖讬拽谞讜 诪诪谞讜] 砖讬砖诇诐 讛讞讬讬讘, 讜讬讛讗 讝讛 讙诪专 讚讬谉 砖讗讬谉 讗驻砖专讜转 诇讞讝讜专 讘讜, 讜讻诪讜讛讜 讻驻住拽 砖诇 讘讬转 讚讬谉 讙诪讜专? 讜诪住讻诪讬诐: 讜讛诇讻转讗 [讜讛诇讻讛 讛讬讗]: 驻砖专讛 爪专讬讻讛 拽谞讬谉, 讗驻讬诇讜 讻讗砖专 讛讬讗 谞注砖讬转 讘砖诇讜砖讛.


讙 讻讬讜谉 砖讛讘讗谞讜 讗讙讘 讛讚讬讜谉 注谞讬谉 驻砖专讛, 诪讘讬讗讬诐 诪讚讘专讬 讛转谞讗讬诐 讛讚谞讬诐 讘讗专讬讻讜转 讘转讜住驻转讗 讘谞讜砖讗 讝讛. 转谞讜 专讘谞谉 [砖谞讜 讞讻诪讬诐]: 讻砖诐 砖讛讚讬谉 讘砖诇砖讛 讻讱 讘讬爪讜注 (驻砖专讛) 讘砖诇砖讛.

